भारत के सर्जीकल स्ट्राइक के बाद निश्चित रुप से पाकिस्तान में बबाल की स्थिति बन गई है। वहां की जनता का विरोध करना पाकिस्तान की सरकार द्वारा किए गए कारनामों का ही अंजाम है। पाकिस्तान की सरकार और आतंकवादियों के आकाओं द्वारा हमेशा यह भ्रम फैलाया गया कि भारत उसका दुश्मन है, जबकि सत्य यह है कि दुश्मनी जैसे कार्यों को हमेशा पाकिस्तान द्वारा ही अंजाम दिया जाता रहा है। कौन नहीं जानता कि भारत का कुख्यात अपराधी दाऊद इब्राहिम और हाफिज सईद आज पाकिस्तान की शरण में है। भारत के अपराधियों को सरकारी सुविधाएं देकर उनकी सुरक्षा करना निश्चित ही भारत के विरोध में किया गया घृणित अपराध है। पाकिस्तान की नीयत अगर साफ होती तो वह इन दोनों को भारत के हवाले कर देता। पाकिस्तान में पनप रहा आतंकवाद दूसरे देशों में अशांति फैला सकता है, यह सही कहा जा सकता है, लेकिन सत्य यह भी है कि यही आतंकवाद एक दिन पूरे पाकिस्तान को समाप्त कर देगा।